Aug 30,2017
దేనా బ్యాంకు రుణ మేళా సక్సెస్‌
నవతెలంగాణ, వాణిజ్య విభాగం: దేనా బ్యాంకు హైదరాబాద్‌ జోనల్‌ కార్యాలయం వారి ఆధ్వర్యంలో మంగళవారం మెగా క్రెడిట్‌ మేళా జరిగింది. ఈ కార్యక్రమానికి బ్యాంకు ఎగ్జిక్యూటివ్‌ డైరెక్టర్‌ రమేష్‌ ఎస్‌ సింగ్‌ ముఖ్య అతిథిగా హాజరయ్యారు. మేళాలో భాగంగా లబ్దిదారులకు రూ.67 కోట్ల విలువైన రుణ పత్రాలను ఆయన అందజేశారు. మేళాలో భాగంగా ప్రాధాన్యత రంగాల వారికి రుణాలను అందజేశారు. వ్యవసాయం, స్వయం సహాయక సంఘాల వారితో పాటు, వివిధ ప్రభుత్వ పథకాలకు సంబంధించిన రుణాల వితరణ జరిపారు. తెలంగాణ, ఏపీ రాష్ట్రాలకు చెందిన మైనార్టీ వర్గాల వారు, మహిళలు, దివ్యాంగులు, ఆర్థికంగా వెనుకబడిన వారు ఈ క్యాంపులో పాల్గొన్నట్టుగా బ్యాంకు ఒక ప్రకటనలో తెలిపింది. ఈ కార్యక్రమంలో జోనల్‌ మేనేజర్‌ అశ్విన్‌ హెచ్‌ దలాల్‌, డిప్యూటీ జోనల్‌ మేనేజర్‌ పీవీఆర్‌ఎస్‌ ప్రకాశ్‌ రావు, రెండు రాష్ట్రాలకు చెందిన దేనా బ్యాంకు బ్రాంచీ మేనేజర్లు ఈ కార్యక్రమంలో పాల్గొన్నారు.
మీ స్నేహితులకు రికమెండ్ చెయ్యండి